Beto yambula ve kuvukana na balukutakanu na beto (24, 25)
Lukebisu ya ke tadila kusala masumu na luzolo (26-31)
Kukanga ntima sambu na lukwikilu mpi kivuvu (32-39)
10 Sambu Nsiku kele kivudi+ ya mambu ya mbote yina ke kwisa,+ kansi yo kele ve mambu yina yo mosi, yo* lenda kumisa ve ata fioti ya kukuka+ bantu yina ke pusana pene-pene na Nzambi, na nzila ya bimenga ya mutindu mosi yina bo ke pesaka mbala na mbala konso mvula.2 Kana mpidina ve, keti bo zolaka ve kuyambula kupesa bimenga, sambu kana bo kumisaka bantu yina ke salaka kisalu ya santu bunkete, keti bo zolaka kuzaba diaka ve nde bo kele ti masumu?3 Kansi, bimenga yai ke yibusaka masumu konso mvula,+4 sambu menga ya bangombe mpi ya bankombo lenda katula ve masumu.5 Yo yina, ntangu yandi ke kwisa na nsi-ntoto, yandi ke tuba nde: “‘Nge zolaka ve kimenga mpi dikabu, kansi nge yidikilaka mono nitu.6 Nge ndimaka ve makabu ya mvimba ya kuyoka mpi makabu sambu na disumu.’+7 Ebuna mono tubaka nde: ‘Tala, mono me kwisa (na rulo* bo me sonikaka sambu na mono) sambu na kusala luzolo na nge, O Nzambi.’”+8 Na nima ya kutuba ntete nde: “Nge zolaka ve mpi nge ndimaka ve bimenga, makabu, makabu ya mvimba ya kuyoka, mpi makabu sambu na disumu”—bimenga yina bo ke pesaka na kulanda Nsiku—9 na nima yandi ke tuba nde: “Tala, mono me kwisa sambu na kusala luzolo na nge.”+ Yandi ke katula yina ya ntete sambu na kutula yina ya zole.10 Na kuwakana ti “luzolo”+ yina, bo me santisaka beto na nzila ya dikabu ya nitu ya Yezu Kristu mbala mosi mpamba.+11 Diaka, konso nganga-nzambi ke telamaka na kisika na yandi konso kilumbu sambu na kusala kisalu ya santu*+ mpi kupesa bimenga ya mutindu mosi mbala na mbala;+ bimenga yina lenda katula ve ata fioti masumu kimakulu.+12 Kansi, muntu yai pesaka kimenga mosi sambu na masumu kimakulu mpi yandi me vandaka na diboko ya kitata ya Nzambi;+13 tuka ntangu yina, yandi ke vingila tii kuna bo ta tula bambeni na yandi bonso kazune sambu na makulu na yandi.+14 Sambu na nzila ya kimenga mosi mpamba yandi me kumisaka bantu yina bo ke santisa bantu ya kukuka+ ntangu yonso.15 Diaka, mpeve santu mpi ke songa beto nde yo kele kieleka, sambu na nima ya kutuba nde:16 “‘Yai kuwakana yina mono ta sala ti bo na nima ya bilumbu yina,’ Yehowa* muntu me tuba. ‘Mono ta tula bansiku na mono na bantima na bo, mpi mono ta sonika yo na mabanza na bo.’”+17 Na nima yo ke tuba nde: “Mpi mono ta yibuka diaka ve+ masumu na bo mpi mambu na bo ya ke fwaka nsiku.”18 Yo yina, kisika bo me lolula masumu yai, mfunu ya dikabu sambu na disumu ke vandaka diaka ve.19 Yo yina, bampangi, sambu beto kele ti kikesa* sambu na nzila yina ke nataka na kisika ya santu+ na nzila ya menga ya Yezu,20 nzila yina yandi kangudilaka beto bonso nzila ya mpa mpi ya moyo yina ke luta na rido,+ disongidila, nitu na yandi,21 mpi sambu beto kele ti nganga-nzambi ya nene yina ke twadisa nzo ya Nzambi,+22 beto pusana pene-pene ya Nzambi ti bantima ya masonga mpi lukwikilu ya mvimba, sambu bo me katulaka kansansa ya mbi+ na bantima na beto* mpi bo me yobisaka nitu na beto ti masa ya bunkete.+23 Beto landa kaka kuzabisa kivuvu na beto na meso ya bantu kukonda kunikana-nikana,+ sambu muntu yina silaka yo kele ya kwikama.24 Mpi beto tudila bankaka dikebi* sambu na kupusa bo na kumonisa zola mpi na kusala bisalu ya mbote,+25 beto yambula ve kuvukana kumosi,+ mutindu yo kele kikalulu ya bankaka, kansi beto pesana kikesa,+ mpi beno sala yo diaka mingi kuluta sambu beno ke mona kilumbu ke finama.+26 Sambu kana beto ke sala masumu na luzolo na nima ya kuzaba kieleka mbote-mbote,+ kimenga ya nkaka ya kupesa sambu na masumu na beto kele diaka ve,+27 kansi kima ya me bikala kele kaka kuvingila lusambisu na boma mpi makasi ya ngolo yina ta fwa bambeni.+28 Konso muntu yina me vweza Nsiku ya Moize, bo ke fwaka yandi kukonda mawa na kimbangi ya bantu zole to tatu.+29 Muntu yina me niata Mwana ya Nzambi, mpi me mona menga ya kuwakana+ yina bo santisaka yandi na nzila na yo bonso kima ya mpamba, mpi yina me finga mpeve ya ntima ya mbote ya nene mpi yina me vweza yo,+ beno ke yindula nde yandi me fwana na kubaka ndola ya nene ya nki mutindu?30 Sambu beto me zaba Muntu yina tubaka nde: “Mono muntu ke vutulaka mbi; mono muntu ta pesa ndola.” Yandi tubaka diaka nde: “Yehowa* ta sambisa bantu na yandi.”+31 Kubwa na maboko ya Nzambi ya moyo kele kima ya boma kibeni.32 Kansi, beno landa kuyibuka bilumbu ya ntama; na bilumbu yina, ntangu bo pesaka beno nsemo,+ beno kangaka ntima na bitumba ya ngolo na kati ya bampasi.33 Bantangu ya nkaka, bo vandaka kufinga beno mpi kumonisa beno mpasi na meso ya bantu yonso, mpi bantangu ya nkaka beno vandaka kusadisa* bantu yina vandaka kukutana ti mambu ya mutindu yina.34 Sambu beno wilaka bantu yina vandaka na boloko mawa mpi beno ndimaka na kiese yonso nde bantu kubotula bima na beno,+ sambu beno zabaka nde beno kele ti kimvwama ya mbote kuluta mpi ya ke zingaka mingi.+35 Yo yina, beno yambula ve kikesa* na beno yina ta baka matabisi mingi kibeni.+36 Sambu beno kele ti mfunu ya kukanga-ntima,+ sambu na nima ya kusala luzolo ya Nzambi, beno baka kulungana ya lusilu.37 Sambu me bika “ntangu fioti kibeni,”+ ebuna “muntu yina ke kwisa ta kuma mpi yandi ta sukinina ve.”+38 “Kansi muntu na mono ya lunungu ta zinga sambu na lukwikilu,”+ mpi “kana yandi vutuka nima, mono* ta vanda ve na kiese sambu na yandi.”+39 Beto kele ve bantu yina ke vutukaka nima sambu na lufwa,+ kansi beto kele bantu yina kele ti lukwikilu sambu na kutanina luzingu* na beto.
kon_Latn kon_Latn kon_Latn kon_Latn